Afriqiyah Lugdiens Vlug 771 - Wikipedia
OR Tambo Internasionale Lughawe, Johannesburg, Suid-Afrika
Tripoli Internasionale Lughawe, Tripoli, Libië
Afriqiyah Lugdiens Vlug 771 was ‘n geskeduleerde internasionale vlug wat op die 12de Mei 2010 om 06:10 plaaslike tyd verongeluk het terwyl dit die aanloopbaan van die Tripoli Internasionale Lughawe genader het. Die enigste oorlewende is ‘n 9-jarige Nederlandse seun, Ruben van Assouw. 103 mense het egter hul lewe in die ramp verloor.
5 Passasiers en bemanningslede
Die vliegtuig was 'n Airbus A330-200 met registrasie 5A-ONG. Afriqiyah Lugdiens het die vliegtuig in September 2009 bekom en het ten tyde van die ongeluk ongeveer 1 600 vlugure en 420 vlugte gehad. Die vliegtuig het van General Electric CF6-80E1 enjines gebruik gemaak. Die vliegtuig is ontwerp om 253 passasiers te vervoer. Op die dag van die ongeluk was daar 93 passasiers en 11 bemaningslede aan boord waarvan die meeste afkomstig was van Nederland, Libië en Suid-Afrika.
Die roete van Vlug 771
Die vlug se oorsprong was by die OR Tambo Internasionale Lughawe en was geskeduleerd om by sy finale bestemming, Tripoli Internasionale Lughawe te land. Die vliegtuig het egter ongeveer 900 meter kort van aanloopbaan 09 neergestort. Geen brand is na nie ongeluk aangemeld nie. Daar is oorspronklik gerapporteer dat die ongeluk slegs een meter kort van die aanloopbaan plaasgeving het. Die METAR wat die dag in ge